Gar 45 akked 62, meḥsub deg tallit-agi yebda yettbeddil uqabel n ugdud n tmurt n leqbayel mgal Fransa. Ladɣa imi yekfa ṭṭrad n umaḍal wis sin, daɣen bdan-d yikabaren isertanen i yettnadin s yal abrid amek ara ssiwḍen tikta-nsen i ugdud ugar n uzgen seg-s ur ɣrin ara. Tallit-agi nezmar ad tt-nebḍu daɣen ɣef sin, ladɣa ilmend n yisental i d-ttawin. Ixef amezwaru seg tallit-agi ad d-nini uqbel ad tebdu tegrawla n ṛṛsas mgal afransis. Tamedyazt deg wakud-nni tella d tasertant, d tin yessakayen agdud, daɣen truḥ am wakken d asewǧed i tegrawla n 54. Amedya n usefru n Lɛimec Ɛli i yuran Ay ilmeẓyen, kkret fell-awen. Amedya-nniḍen d asefru mucaɛen aṭas di tmurt n leqbayel n Muḥend Uyidir n At Ɛemran i yura deg useggas n 45 yeqqar-as: